[{"text_idx": "#000000", "text": "MIT ar lwyfan ddigidol i rannu eu gwybodaeth am arloesedd!"}, {"text_idx": "#000001", "text": "Ddechrau Chwefror, cyhoeddodd Dawn Bowden AS, y Dirprwy Weinidog dros y Celfyddydau a Chwaraeon, a\u2019r Prif Chwip, fwy na \u00a31.5m ar gyfer 17 o brosiectau sgiliau a hyfforddiant o ansawdd uchel yn y diwydiannau creadigol. Mae M-SParc yn falch o gyhoeddi ein bod yn cynnal un o\u2019r prosiectau llwyddiannus hynny."}, {"text_idx": "#000002", "text": "Mae\u2019r diwydiannau creadigol wedi bod yn un o\u2019r rhannau o economi Cymru sydd wedi tyfu gyflymaf ers bron i ddegawd, gan greu swyddi a chyfoeth, cyfrannu at frand cenedlaethol cryf, a hyrwyddo Cymru ar draws byd. Mae M-SParc wedi bod yn rhedeg Rhwydwaith Gogledd Creadigol yn y rhanbarth am y ddwy flynedd ddiwethaf, ac rydym yn gyffrous i barhau i gefnogi\u2019r Rhwydwaith gyda\u2019r prosiect hwn. Mae\u2019r prosiect wedi\u2019i frandio fel \u2018SParc Creadigol\u2019."}, {"text_idx": "#000003", "text": "Gan dderbyn cyllid a chymorth gan Lywodraeth Cymru drwy Cymru Greadigol, mae \u2018SParc Creadigol\u2019 yn cynnwys darparu Adolygiadau Carbon Isel i gwmni\u0308au yn y sector, i sicrhau eu bod mewn sefyllfa dda i gyd-fynd ag ALBERT a gofynion carbon isel cynyddol y diwydiant. Mae hyn yn cefnogi gwneud cwmni\u0308au gogledd Cymru mewn sefyllfa well i wneud cais am waith."}, {"text_idx": "#000004", "text": "Nod y cyllid, ymhlith pethau eraill, yw cefnogi mwy o bobl i fod yn ymwybodol o yrfaoedd Creadigol-Digidol a mynd mewn i\u2019r sector. I gefnogi hyn, byddwn yn ail-agor ein Hacademi Sgiliau lwyddiannus, gan ddarparu lleoliadau gwaith 6 mis i gefnogi 10 busnes a 10 unigolyn a, gobeithio, yn arwain at yrfaoedd parhaol yn y sector Creadigol-Digidol."}, {"text_idx": "#000005", "text": "Byddwn hefyd yn mynd i mewn i ysgolion uwchradd i redeg yr elfen Creadigol-Digidol o\u2019n rhaglen Sgill-SParc newydd, gan ymateb i\u2019r prinder Darllenwyr Newyddion yn y rhanbarth! Ar hyd y ffordd, bydd plant yn dysgu sgiliau gan gynnwys podledu, ymchwilio, a chyflwyno ffeithiau, ochr yn ochr a\u0302 sgiliau digidol. Byddwn hefyd yn cynnig profiad gwaith i ddau fyfyriwr o bob un o\u2019r ysgolion, yn y sector Creadigol-Digidol."}, {"text_idx": "#000006", "text": "Bydd y rhain yn cael eu darparu gan ein harbenigwyr mewnol yma yn M-SParc; ein Swyddog Asesu Cylch Bywyd, a Swyddogion Sgiliau sydd a\u0302 blynyddoedd o brofiad addysgu. Ni allwn aros i gefnogi mynd a\u0302 Creadigol-Digidol i\u2019r lefel nesaf yng ngogledd Cymru."}, {"text_idx": "#000007", "text": "M-SParc yn dathlu merched mewn Busnes."}, {"text_idx": "#000008", "text": "Beth hoffech chi glywed amdano?"}, {"text_idx": "#000009", "text": "Dylunio a datblygu gan KOPA"}]